**Molėtų rajono savivaldybės taryba**

**SPRENDIMAS**

**DĖL PRITARIMO PROJEKTO „VIETINĖS REIKŠMĖS KELIO ČU-13 GULBINĖ – ŠEŠTOKIŠKĖS DALIES KAPITALINIS REMONTAS“ ĮGYVENDINIMUI**

2019 m. spalio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos kaimo plėtros 2014–2020 metų programos priemonės „Pagrindinės paslaugos ir kaimų atnaujinimas kaimo vietovėse“ veiklos srities „Parama investicijoms į visų rūšių mažos apimties infrastruktūrą“ veiklos „Parama vietiniams keliams“ įgyvendinimo taisyklių, taikomų 2019 metais pateiktoms paraiškoms, patvirtintų Lietuvos Respublikos žemės ūkio ministro 2019 m. liepos 19 d. įsakymu Nr. 3D-445 „Dėl Lietuvos kaimo plėtros 2014–2020 metų programos priemonės „Pagrindinės paslaugos ir kaimų atnaujinimas kaimo vietovėse“ veiklos srities „Parama investicijoms į visų rūšių mažos apimties infrastruktūrą“ veiklos „Parama vietiniams keliams“, įgyvendinimo taisyklių, taikomų 2019 metais pateiktoms paraiškoms, patvirtinimo“, 7, 12, 21 punktais, Molėtų rajono savivaldybės 2018-2024 m. strateginio plėtros plano, patvirtinto Molėtų rajono savivaldybės tarybos 2018 m. sausio 25 d. sprendimu Nr. B1-3 „Dėl Molėtų rajono savivaldybės 2018-2024 metų strateginio plėtros plano patvirtinimo“, III prioriteto „Infrastruktūra užtikrinanti kokybišką, patogų gyvenimą“ 3.2 tikslo „Kokybiška ir saugi susisiekimo infrastruktūra“ 3.2.2. uždavinio „Gerinti rajono viešųjų kelių būklę ir vykdyti dviračių ir pėsčiųjų takų plėtrą“ 3.2.1.1.priemonę „Gatvių ir kelių atnaujinimas ir plėtra“,

Molėtų rajono savivaldybės taryba nusprendžia:

1. Pritarti, kad gavus finansavimą Molėtų rajono savivaldybės administracija įgyvendintų projektą „Vietinės reikšmės kelio Ču-13 Gulbinė – Šeštokiškės dalies kapitalinis remontas“ pagal Lietuvos kaimo plėtros 2014–2020 metų programos priemonės „Pagrindinės paslaugos ir kaimų atnaujinimas kaimo vietovėse“ veiklos srities „Parama investicijoms į visų rūšių mažos apimties infrastruktūrą“ veiklos „Parama vietiniams keliams“ įgyvendinimo taisykles, taikomas 2019 metais pateiktoms paraiškoms.
2. Įsipareigoti prisidėti Molėtų rajono savivaldybės biudžeto lėšomis ne mažiau kaip 20 proc. visų tinkamų finansuoti išlaidų ir padengti visas tinkamas finansuoti išlaidas, kurių nepadengia projektui skirtos finansavimo lėšos, bei visas netinkamas finansuoti, tačiau būtinas 1 punkte nurodytam projektui įgyvendinti, išlaidas bei užtikrinti projekto tęstinumą 5 metus po projekto įgyvendinimo pabaigos.
3. Pavesti Molėtų rajono savivaldybės administracijos direktoriui organizuoti 1 punkte nurodyto projekto įgyvendinimą.

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras